
ΑΕΡΟΠΟΡΙΚΗ ΕΚΔΡΟΜΗ 5 ΗΜΕΡΕΣ  25-29 ΝΟΕΜΒΡΙΟΥ 
ΣΤΗΝ ΓΙΟΡΤΙΝΑ ΣΤΟΛΙΣΜΕΝΗ ΓΑΛΛΟΓΕΡΜΑΝΙΚΗ ΑΛΣΑΤΙΑ!!!
>
ΑΝΑΛΥΤΙΚΟ ΠΡΟΓΡΑΜΜΑ:
1η ΗΜΕΡΑ:  Αναχώρηση νωρίς το πρωί για το αεροδρόμιο Ελ.Βενιζέλος. Απευθείας πτήση με την Lufthansaστις 06:15 για το αεροδρόμιο της Φραγκφούρτης. Μετά την άφιξή μαςπερίπου στις 08:30 επιβίβαση σε τουριστικό λεωφορείο και αναχώρηση για το Μπάντεν Μπάντεν: Μια πόλη για τους λάτρεις των τεχνών. Η κοσμοπολίτικη γερμανική λουτρόπολη στον Μέλανα Δρυμό. Το 1845 ο διακεκριμένος Γάλλος συγγραφέας και δημοσιογράφος EugneGuinot έγραψε: «Στην Ευρώπη υπάρχουν δύο πρωτεύουσες. Το Παρίσι για τον χειμώνα και το Μπάντεν Μπάντεν για το καλοκαίρι». Πράγματι ο 19ος αιώνας ήταν η εποχή που το Μπάντεν Μπάντεν ήταν η σημαντικότερη λουτρόπολη στην Ευρώπη. Σε μια εποχή που καλοκαιρινές διακοπές έκαναν μόνο οι εύποροι, όχι στις παραλίες αλλά στα βουνά και στα δάση, η πόλη στη δυτική πλευρά του Μέλανα Δρυμού κοντά στην Καλσρούη συγκέντρωνε ισχυρούς, καλλιτέχνες και αριστοκράτες από όλη την Ευρώπη. Με ένα τέτοιο παρελθόν δεν προκαλεί εντύπωση που το Μπάντεν Μπάντεν εντάχθηκε μαζί με άλλες δέκα 10 λουτροπόλεις της Ευρώπης στη λίστα με τα Μνημεία Παγκόσμιας Κληρονομιάς της UNESCO.  Σήμερα οι λουτροθεραπείες και τα μπάνια συνεχίζουν να έχουν μεγάλη δημοφιλία σε ιστορικές αλλά και νεότερες εγκαταστάσεις spa ενώ η μεγάλη παράδοση της πόλης στη μουσική, το θέατρο και γενικότερα τις τέχνες διατηρείται ακμαία. Ένα μέρος ιδανικό για όσους αγαπούν το πράσινο, τις τέχνες και φυσικά τις θεραπείες ευεξίας. Το Festpielhaus του Μπάντεν Μπάντεν είναι η μεγαλύτερη αίθουσα για συναυλίες συμφωνικής μουσικής και όπερα στη Γερμανία με χωρητικότητα 2.500 θεατών. Το κτίριο χτίστηκε ως σιδηροδρομικός σταθμός και λειτούργησε ως τέτοιος έως το 1977. Χρησιμοποιήθηκε για πρώτη φορά ως όπερα το 1998. Εδώ δίνουν κατά καιρούς παραστάσεις οι σημαντικότερες ορχήστρες, λυρικοί καλλιτέχνες και μπαλέτα του πλανήτη.  

Ένα άλλο κτίριο-κομψοτέχνημά της πόλης είναι το μουσείο FriederBurda. Σχεδιασμένο από τον διάσημο αρχιτέκτονα RichardMeier ο οποίος έχει δημιουργήσει και το GettyCenter στο Λος Άντζελες το κτίριο είναι διαμορφωμένο με τέτοιο τρόπο που επιτρέπει στο φως της ημέρας να «εισβάλλει» στους χώρους του. Η συλλογή περιλαμβάνει πάνω από 1.000 έργα από καλλιτέχνες του 20ου και του 21ου αιώνα τα οποία άνηκαν στον συλλέκτη το όνομα του οποίου φέρει το Μουσείο. Ανάμεσά τους 8 πίνακες του Πικάσο, έργα του γερμανικού εξπρεσιονισμού αλλά και τον «κομματιασμένο πίνακα» του Banksy. Άλλο σημείο αναφοράς της πόλης είναι το Moυσείο Fabergé το οποίο περιλαμβάνει πάνω από 700 εκθέματα, τα περισσότερα διάσημα αυγά Faberge, διακοσμημένα με πολύτιμος λίθους και χρυσό τα οποία δημιουργήθηκαν για την τσαρική οικογένεια στα τέλη του 19ου και στις αρχές του 20ου αιώνα. O Γιοχάνες Μπραμς έζησε εννέα καλοκαίρια στο Μπάντεν Μπάντεν, από το 1865 έως το 1874 και συνέθεσε εκεί μερικά από τα σημαντικότερα έργα του. Το σπίτι στο οποίο έζησε διασώθηκε από την κατεδάφιση και το σαλόνι έχει διατηρηθεί με την επίπλωση εκείνης της εποχής ενώ η τοπική Λέσχη Μπραμς διοργανώνει κάθε δύο χρόνια τις Ημέρες Μπράμς με συναυλίες και άλλα events σε διάφορα σημεία της πόλης.Στην συνέχεια επιβίβαση στο λεωφορείο και αναχώρηση για το όμορφα στολισμένοΣτρασβούργο: Το «σταυροδρόμι της Ευρώπης.Tο Στρασβούργο, με τη γαλλική και τη γερμανική ομορφιά θεωρείται και ως το σταυροδρόμι της Ευρώπης και ταυτόχρονα το μοντέρνο κοσμοπολίτικο κέντρο της Γαλλίας όπου χτυπά η καρδιά του Ευρωκοινοβουλίου. Μόλις φτάσουμε στη γαλλική πόλη θα παρατηρήσετε πολλά καλοδιατηρημένα κτίρια που χάρισαν στο Στρασβούργο την αναγνώριση ως Μνημείο Παγκόσμιας Κληρονομιάς της UNESCO. Μια γραφική πόλη, ολόκληρη ένα αξιοθέατο με κανάλια, γέφυρες, και άλλα πολλά στοιχεία που συνθέτουν ένα παραμυθένιο σκηνικό.Η συνοικία PetiteFrance θυμίζει καρτ ποστάλ. Δρομάκια στο ύψος των υδάτων του ποταμού Ιλ, υπέροχα ξύλινα σπίτια του 16ου και του 17ου αιώνα με λουλουδιασμένα μπαλκόνια και γραφικά σοκάκια. Εδώ βρίσκονται και οι σκεπαστές μεσαιωνικές γέφυρες, που διατηρούν το όνομά τους, παρόλο που έχασαν τις στέγες τους το 18ο αιώνα.Πρόκειται για μια σειρά από γέφυρες που ενώνουν τους τέσσερις παραποτάμους του Ιλ, νότια της Μικρής Γαλλίας, ενώ θα δούμε και τέσσερις πύργους του 14ου αιώνα, απομεινάρια των πρώην οχυρωματικών έργων που εξασφάλισαν την ανεξαρτησία της πρώην Δημοκρατίας του Στρασβούργου. Μετά την προσάρτησή του στη Γαλλία το 1681, ένα νέο φρούριο κατασκευάστηκε εδώ από τον Βομπάν. Πανοραμική θέα προσφέρεται από το φράγμα Βομπάν. Συνεχίζουμε τον περίπατό μας στις όχθες του ποταμού Ιλ, μακριά από την κίνηση της πόλης, μέσα από αξιόλογα μνημεία και κτίρια του παρελθόντος. Μετά την προσάρτησή του στη Γαλλία το 1681, ένα νέο φρούριο κατασκευάστηκε εδώ από τον Βομπάν. 


Πανοραμική θέα προσφέρεται από το φράγμα Βομπάν. Υπέροχη θέα από ψηλά του καθεδρικού ναού του Στρασβούργου, όμως ετοιμαστείτε ψυχολογικά γιατί θα χρειαστεί να ανεβείτε 332 σκαλοπάτια. Μόλις κάνετε αυτόν τον άθλο, θα φτάσετε σε μια πλατφόρμα που προσφέρει πανοραμική θέα.Η κατασκευή του ναού διήρκεσε 263 χρόνια και είναι από τα εντυπωσιακότερα δείγματα γοτθικής αρχιτεκτονικής στην ομώνυμη πλατεία. Μέχρι τον 19ο αιώνα ήταν το ψηλότερο κτίριο του χριστιανικού κόσμου. Η εξωτερική πρόσοψη στολίζεται από εκατοντάδες γλυπτά που παίζουν με το φως και τις σκιές, και τα ροζ πλακίδια ψαμμίτη με αποτέλεσμα να παίρνουν διαφορετικές αποχρώσεις. Μέσα στο ναό υπάρχει επίσης το «Αστρονομικό Ρολόι», ένα αριστούργημα της μηχανικής ως αποτέλεσμα συντονισμένης συνεργασίας μαθηματικών, Ελβετών ωρολογοποιών, γλυπτών και ζωγράφων του 1842. Στις 12.30 το μεσημέρι, οι φιγούρες του ρολογιού προσφέρουν μια εντυπωσιακή εικόνα στους επισκέπτες, οι οποίοι βλέπουν να περνούν ένα παιδί, ένας έφηβος, ένας ενήλικος και ένας ηλικιωμένος μπροστά από τον Θάνατο. Πιο ψηλά, οι Απόστολοι παρελαύνουν με τη σειρά τους μπροστά από τον Χριστό.Στο Στρασβούργο φιλοξενείται το Ευρωπαϊκό Κοινοβούλιο, το Συμβούλιο της Ευρώπης και το Ευρωπαϊκό Δικαστήριο Ανθρωπίνων Δικαιωμάτων. Στο τελευταίο απαγορεύεται η είσοδος. Το κτίριο του Ευρωπαϊκού Κοινοβουλίου ολοκληρώθηκε το 1999, για να φιλοξενεί τις μηνιαίες συναντήσεις των κρατών-μελών. Πρόκειται για ένα κτίριο, ο σχεδιασμός του οποίου βασίζεται στο συνδυασμό κύκλων και ελλειπτικών σχημάτων και αποτελείται -μεταξύ άλλων- από τρεις εσωτερικούς «δρόμους», έναν χειμερινό κήπο με φιλόδεντρα, έναν πύργο ύψους 60 μ. (17 ορόφων και 1.133 γραφείων) και μια πτέρυγα με ημικυκλικό θόλο, που στεγάζει την αίθουσα συνεδριάσεων. Το Συμβούλιο της Ευρώπης ιδρύθηκε το 1949, για να συγκεντρώνει σε μία στέγη όλες τις δημοκρατίες της ηπείρου. Συμμετέχουν τα κράτη-μέλη που αντιπροσωπεύουν σχεδόν 800 εκατ. πολίτες, και οι εκάστοτε εκπρόσωποι των χωρών συζητούν κατά προτεραιότητα θέματα που αφορούν στην προστασία των ανθρωπίνων δικαιωμάτων, στην εκπαίδευση, στον πολιτισμό και στο περιβάλλον. Διανυκτέρευση στο ξενοδοχείο μας.
2η ΗΜΕΡΑ:Μετά το πρωινό μαςαναχωρούμε για το Ρικβίρ  το Παραμυθένιο Χωριό της Αλσατίας. Βρίσκεται στην καρδιά της Αλσατίας, είναι ένα από τα πιο γοητευτικά χωριά της Γαλλίας και ένα σημείο που μοιάζει να έχει ξεπηδήσει από σελίδες παραμυθιού. 
Περιτριγυρισμένο από ατελείωτους αμπελώνες, συνδυάζει τη μεσαιωνική γοητεία με την αυθεντική Αλσατική κουλτούρα. Το γραφικό αυτό χωριό έχει διατηρήσει ανέπαφη τη μεσαιωνική του όψη, γεγονός που το καθιστά έναν από τους πιο δημοφιλείς προορισμούς στη διάσημη Διαδρομή Κρασιού της Αλσατίας.                                                                         Είτε αναζητάτε την απόλυτη εμπειρία γαστρονομίας και οινογνωσίας είτε απλώς θέλετε να περιπλανηθείτε σε πλακόστρωτα δρομάκια.Το Ρικβίρ είναι ένας θησαυρός αρχιτεκτονικής και ιστορίας, γεμάτος με αξιοθέατα που προσφέρουν μια μοναδική ματιά στο μεσαιωνικό παρελθόν της Αλσατίας. Τα στενά δρομάκια του, οι καλοδιατηρημένοι πύργοι και τα χρωματιστά μισοξύλινα σπίτια του δημιουργούν την αίσθηση ότι βρίσκεστε σε έναν ζωντανό πίνακα. Επόμενος σταθμός η πόλη Κολμάρ. Γνωρίστε τη «Μικρή Βενετία» της Γαλλίας. Η πόλη που μοιάζει σαν να έχει βγει από παραμύθι!Εκεί που τα νερά του γαλλικού ποταμού Λαούχ συναντούν τον Ρήνο, δυτικά της οροσειράς των Βοσγίων, ανάμεσα σε Στρασβούργο και Μυλούζ. Μια πόλη 67.000 κατοίκων, που μετρά πάνω από 1000 χρόνια ιστορίας, αμετάβλητη στο χρόνο, το Κολμάρ αποτελεί έναν μαγευτικό προορισμό για κάθε ταξιδιώτη! Το Κολμάρ είναι πραγματικά μια συμπυκνωμένη εκδοχή της περιοχής της Αλσατίας. 
Περπατώντας στους δρόμους του αισθάνεσαι ότι βρίσκεσαι σε μια παραμυθένια χώρα, με εκατοντάδες μισό-ξύλινα αιωνόβια σπίτια, όμορφα κανάλια και πεζόδρομους. Αποτελεί ένα εντυπωσιακό μείγμα γαλλικής κουλτούρας και βαυαρικής αρχιτεκτονικής, σχεδόν αμετάβλητο μέσα στους αιώνες. Είναι γνωστό για τα μουσεία του αλλά και για τα πολλά αρχιτεκτονικά του μνημεία και αρκετοί είναι αυτοί που υποστηρίζουν ότι είναι η πιο όμορφη πόλη στην Ευρώπη! Την αποκαλούν «Μικρή Βενετία»!Και καθόλου τυχαία… 
Οι δρόμοι του κέντρου της Παλιάς Πόλης είναι πεζοδρομημένοι, γεγονός που εξυπηρετεί μια όμορφη βόλτα με τα πόδια στις γειτονιές με τα κανάλια για να χαζέψετε τα κρεμασμένα λουλούδια από τα παράθυρα των σπιτιών και τις ζαρντινιέρες στις κουπαστές των γεφυριών καθώς και το ποτάμι που κυλάει αργά  μεσα από τα σπίτια! Η πόλη με τα πολύχρωμα σπίτια είναι επίσης η γενέτειρα του γλύπτη Bartholdi, πατέρα του διάσημου “Αγάλματος της Ελευθερίας” στη Νέα Υόρκη και του Hansi, πασίγνωστου εικονογράφου της Αλσατίας. Αφήνουμε πίσω μας το Κολμάρ και συνεχίζουμε για το Equisheim: Ταξιδεύουμε στο Παραμυθένιο Χωριό της Αλσατίας!                                                                                                        Μπαίνουμε στον Λαβύρινθο του Εγκισέμ (χάνεσαι μέσα στο γραφικό χωριό. Και θα είναι το πιο γοητευτικό χάσιμο της ζωής σου). Βρισκόμαστε στα σύνορα Γαλλίας, Γερμανίας, Ελβετίας. Αρχιτεκτονική, φινέτσα, χρώμα, αισθητική, όλα μπερδεύονται κι έτσι γεννιέται το παραμύθι της Αλσατίας!Μέσα σ’ αυτά τα μικρά σπιτάκια, θα πιεις μερικά απ’ τα καλύτερα κρασιά σ’ ολόκληρο τον κόσμο! Και τσίμπα σε οποιοδήποτε local μαγαζάκι μια παραδοσιακή τάρτα φλαμπέ (σαν πίτσα, με λεπτή ζύμη, κρέμα τυριού, κρεμμύδια και μπέικον), Το ερωτεύεσαι το Εγκισέμ. Επιστροφή και διανυκτέρευση στο ξενοδοχείο μας.

3η ΗΜΕΡΑ: Μετά το πρωινό μας αναχωρούμε από το ξενοδοχείο μας για το  Φράιμπουργκ, μια από τις πιο γραφικές και ηλιόλουστες πόλεις της Γερμανίας. Βρίσκεται στη νοτιοδυτική γωνία της χώρας, κοντά στα σύνορα με τη Γαλλία και την Ελβετία, και είναι γνωστό για την πλούσια ιστορία του, την πανέμορφη αρχιτεκτονική και τη δέσμευσή του στη βιωσιμότητα. 
Με έναν καθεδρικό ναό-αριστούργημα, γραφικά πλακόστρωτα δρομάκια και την εκπληκτική φυσική ομορφιά του Μέλανα Δρυμού, το Φράιμπουργκ αποτελεί ιδανικό προορισμό για όσους 
αναζητούν έναν συνδυασμό πολιτισμού, φύσης και βιώσιμης ανάπτυξης. Καθεδρικός Ναός του Φράιμπουργκ (Münster): Ένα γοτθικό αριστούργημα που δεσπόζει στην καρδιά της πόλης. 
Ο καθεδρικός χτίστηκε τον 13ο αιώνα και διαθέτει έναν εντυπωσιακό πύργο ύψους 116 μέτρων. Ανεβείτε στην κορυφή για μια πανοραμική θέα της πόλης, του Μέλανα Δρυμού και των Άλπεων. Το εσωτερικό του ναού φιλοξενεί μοναδικά βιτρό και έργα τέχνης από την εποχή της Αναγέννησης. Παλιά Πόλη (Altstadt): τα πλακόστρωτα δρομάκια, τις γραφικές πλατείες και τα παραδοσιακά καταστήματα. Τα μικρά ρυάκια (Bächle) που διατρέχουν την πόλη είναι μοναδικά στο Φράιμπουργκ και προσθέτουν μια ιδιαίτερη πινελιά στη γοητεία του. Schwabentor και Martinstor: Αυτές οι δύο μεσαιωνικές πύλες είναι τα τελευταία εναπομείναντα τμήματα των αρχαίων τειχών της πόλης και αποτελούν δημοφιλή σημεία για φωτογραφίες. Το Martinstor είναι επίσης το παλαιότερο σωζόμενο κτίσμα της πόλης. Στην συνέχεια επίσκεψη σε μια πολύ γνωστή λίμνη - προορισμός ευεξίας: τη λίμνη Titisee. 
Προερχόμενη από το λιώσιμο των παγετώνων της περιοχής εκατομμύρια χρόνια πριν, η γραφική λίμνη έχει εξελιχθεί σε προστατευόμενο οικοσύστημα και προορισμός ευεξίας για όσους ταξιδιώτες θέλουν να πάρουν μια ανάσα από τη βαβούρα της πόλης μακριά από όλους και από όλα. Βέβαια, αν πάλι θέλετε απλώς να ευχαριστήσετε τον ουρανίσκο σας, δεν έχετε παρά να δοκιμάσετε τις τοπικές τούρτες BlackForest που φτιάχνονται με τα «σκοτεινά» κεράσια του Μέλανα Δρυμού. Μέλανας Δρυμός: Το διασκεδαστικό «σκοτεινό» δάσος της Γερμανίας. Λίμνες, σκοτεινοί θρύλοι και περίεργα ρολόγια στο πιο γνωστό δάσος της Ευρώπης. Αν σας έλεγε κάποιος ότι ο Μέλανας Δρυμός είναι η επίσημη πατρίδα της BlackForest, θα τον πιστεύατε; Αν και μπορεί να ακούγεται τελείως αστείο, στην πραγματικότητα ισχύει. Και όχι μόνο αυτό, αλλά το πασίγνωστο «Σκοτεινό Δάσος» της Γερμανίας είναι ουσιαστικά το μεγαλύτερο εθνικό πάρκο της χώρας αποτελώντας την κοιτίδα των σπουδαιότερων φυσικών αξιοθέατων της Γερμανίας, αλλά και κέντρο μερικών ιδιαίτερων πολιτιστικών θεσμών που ξεχωρίζουν στην Ευρώπη ολόκληρη.Με έκταση που ξεπερνά τα 6.000 χιλιόμετρα, το «Σκοτεινό Δάσος» εκτείνεται σ’ ένα τεράστιο υψίπεδο στις βορειοδυτικές Άλπεις πολύ κοντά στα σύνορα με την Ελβετία και τη Γαλλία, ενώ σαν φυσική αποθήκη γλυκών υδάτων, φιλοξενεί τις πηγές του Δούναβη και του Ρήνου αποτελώντας την καρδιά των σημαντικότερων ποταμών της Ευρώπης.Όμως, τελικά ένα τόσο φωτεινό δάσος γιατί είναι και τόσο σκοτεινό; Σύμφωνα με το θρύλο, το δάσος ονομάζεται σκοτεινό, γιατί το φως του ήλιου δεν μπορούσε ποτέ να διαπεράσει τα πανύψηλα δέντρα και να φθάσει στο έδαφος με αποτέλεσμα τα δασικά μονοπάτια να είναι πάντα μέρα-νύχτα βυθισμένα στο απόλυτο σκοτάδι. Βέβαια, αν και αυτό δεν είναι 100% σωστό, δημιούργησε ένα γκροτέσκ σκηνικό που ήταν κάτι παραπάνω από υπεραρκετό, για να κάνει τη φαντασία των απλών ανθρώπων των γραφικών κουκλίστικων χωριών του Schwarzwald -όπως είναι γνωστό στα γερμανικά- να οργιάζει. 
Λυκάνθρωποι, κακές μάγισσες, στοιχειωμένα χωριά και καταραμένοι άνθρωποι είναι μόνο μερικά από τα επαναλαμβανόμενα θέματα του κακού που προέρχονται από την περιοχή και βρίσκονται σε κάθε αγαπημένο παραμύθι.Όσο, όμως, τρομακτικός κι αν φαίνεται ο Μέλανας Δρυμός στη λαϊκή φαντασία, άλλο τόσο μαγευτικός είναι στο μάτι, καθώς κρύβει μερικά από τα πιο ασυναγώνιστα σε φυσική ομορφιά τοπία στην Ευρώπη. 
Χωρισμένος σε ζώνες ανάλογα με το υψόμετρο και τα διάφορα ενδημικά είδη. Πέρα από τη φυσική ομορφιά, όμως, μην εκπλαγείτε, όταν μάθετε ότι ο Μέλανας Δρυμός φημίζεται και για τα ρολόγια του. Τα πασίγνωστα ρολόγια – κούκοι που πάντα κάνουν αισθητή την παρουσία τους την πιο ακατάλληλη στιγμή, έλκουν την καταγωγή τους ακριβώς από την καρδιά του Μέλανα Δρυμού. Μάλιστα, ονομάζονται ρολόγια του κούκου, όχι γιατί κρύβουν το γνωστό πτηνό, αλλά πολύ περισσότερο γιατί κάνουν αυτόν τον χαρακτηριστικό δυνατό ήχο που μοιάζει με κούκο. 
Βέβαια, ορισμένα παλιά ρολόγια της περιοχής που χρονολογούνται στον 17ο αιώνα έχουν όντως έναν ενσωματωμένο κούκο που βγαίνει κάθε φορά που η ώρα φθάνει ακριβώς.Για την ακρίβεια, η βαριά ωρολογοποιία αναπτύχθηκε τόσο πολύ στην περιοχή του Μέλανα Δρυμού -μιας κι εδώ η ξυλεία αφθονούσε, που μέχρι σήμερα Ελβετία και Γερμανία μαλώνουν για το ποια χώρα έχει την καλύτερη παράδοση στην κατασκευή ρολογιών. Όσο περίεργο και αν ακούγεται, βέβαια, η σύγχρονη ωρολογοποιία έχει τις ρίζες της σε αυτές τις περιοχές της νότιας Γερμανίας μέχρι που κάποια στιγμή κάπου στα πρώιμα νεότερα χρόνια πέρασε οριστικά στις πόλεις της Ελβετίας, όπου και παραμένει μέχρι σήμερα.Μετά σειρά επίσκεψης έχει τοTriberg είναι μια πόλη που βρίσκεται στην καρδιά της περιοχής του Μέλανα Δρυμού της νοτιοδυτικής Γερμανίας, γνωστή για την εκπληκτική φυσική ομορφιά, τους γραφικούς καταρράκτες και τη γοητευτική παραδοσιακή αρχιτεκτονική της. Μπορούμε να εξερευνήσουμε τα πολλά αξιοθέατα της πόλης, όπως τους παγκοσμίου φήμης καταρράκτες Triberg, το Μουσείο Μέλανα Δρυμού και το Houseof 1000 Clocks, το οποίο παρουσιάζει τα παραδοσιακά ρολόγια κούκου για τα οποία φημίζεται η περιοχή. Στην είσοδο του χωριού βρίσκεται ένα εντυπωσιακό κτήριο-ρολόι, που φιλοξενεί το μεγαλύτερο ρολόι-κούκος παγκοσμίως, έργο του ωρολογοποιού JosefDold. Το κτήριο είναι επισκέψιμο, και μέσα μπορείτε να δείτε από κοντά τον περίτεχνο μηχανισμό του. Η πόλη είναι επίσης γνωστή για τη γοητευτική παραδοσιακή αρχιτεκτονική της, με τα ημιξύλινα σπίτια και τα περίπλοκα γλυπτά που αντικατοπτρίζουν την πλούσια πολιτιστική κληρονομιά της περιοχής. Το Triberg περιβάλλεται από εκπληκτικό φυσικό τοπίο, με μονοπάτια πεζοπορίας και ποδηλασίας που διασχίζουν τα καταπράσινα δάση και τους κυλιόμενους λόφους του Μέλανα Δρυμού. Οι επισκέπτες μπορούν επίσης να απολαύσουν νόστιμη τοπική κουζίνα, όπως ζαμπόν Μέλανα Δρυμού και κέικ κεράσι.
Τελευταίος προορισμός σήμερα για διανυκτέρευση στο ξενοδοχείο μας η πανέμορφα στολισμένη Χαϊδελβέργη.

4η ΗΜΕΡΑ:Μετά το πρωινό μας αναχωρούμε για ξενάγηση στην πόλη που μοιάζει με μεσαιωνικό παραμύθι με κάστρα, μάγισσες και φιλοσόφους, βγαλμένο θαρρείς από τις συλλογές των αδερφών Γκριμ. Ανακαλύψτε μαζί μας το κρυμμένο «διαμαντάκι» της Γερμανίας, την παραμυθένια Χαϊδελβέργη με τα μεσαιωνικά σοκάκια, τα αναγεννησιακά κάστρα και τις μπαρόκ γέφυρες. Πέρα για πέρα αληθινή  η ονειρική Χαϊδελβέργη,το γερμανικό κρατίδιο του BadenWurttemberg, μας υποδέχεται στις όχθες του ποταμού Neckar κι εμείς ξεκινάμε το σεργιάνι… 
Ανεβαίνουμε στο κάστρο Schloss, στην πλαγιά του λόφου Koenigsstuhl, για να δούμε τον Πύργο των Μαγισσών, τις «φυλακές των φοιτητών» και το μεγαλύτερο βαρέλι κρασιού στον κόσμο!                                                                                       
Η βόλτα συνεχίζεται στην Παλιά Πόλη με τα cafes, τα μπαρόκ κτήρια και τα δαιδαλώδη καλντερίμια, τα γεμάτα από τους φοιτητές που δίνουν ζωή σ’ αυτή την πόλη. Το happyend στο παραμύθι δίνεται μέσα από το «δρόμο των φιλοσόφων» (Philosophenweg), ένα υπέροχο μονοπάτι που ξεκινά από την πόλη και διασχίζοντας τη γέφυρα Karl-Theodor καταλήγει στην απέναντι όχθη του ποταμού, απ’ όπου η θέα στην πόλη, τον ποταμό και το Κάστρο κόβει την ανάσα.To πιο διάσημο αξιοθέατο της πόλης είναι αδιαμφισβήτητα το παλάτι, το HeidelbergerSchloss, το οποίο είναι ούτως ή άλλως το πρώτο σημείο που επισκέπτονται οι περισσότεροι τουρίστες. βρίσκεται σε έναν λόφο πάνω από από την Παλιά Πόλη. Κάποτε εδώ βρισκόταν η έδρα του Πρίγκιπα Εκλέκτορα του Παλατινάτου, όπως ήταν ο τίτλος του ανώτατου άρχοντα της περιοχής, ο οποίος ήταν ένας από τους εκλέκτορες που αποφάσιζαν για το πρόσωπο του αυτοκράτορα της Αγίας Ρωμαϊκής Αυτοκρατορίας. Xτίστηκε περίπου στο 1300 και σταδιακά επεκτάθηκε.Κατά καιρούς υπέστη μεγάλες ζημιές από κεραυνούς, πυρκαγιές και επιδρομές. Ένα must σημείο είναι και το κελάρι με την τεράστια δεξαμενή στην οποία φυλάσσονται 185.000 λίτρα κρασιού. Εντός του κάστρου στεγάζεται και ένα σημαντικό μουσείο. Η Χαϊδελβέργη είναι η πόλη που φιλοξενεί το παλαιότερο πανεπιστήμιο της Γερμανίας, το οποίο ιδρύθηκε το 1368 και είναι ένα από τα αρχαιότερα στον κόσμο. Σήμερα, σπουδάζουν εκεί περίπου 30.000 φοιτητές, ενώ υπάρχουν μερικά πολύ σημαντικά επιστημονικά ερευνητικά κέντρα, που είναι διακεκριμένα σε παγκόσμιο επίπεδο. Κυρίως όμως είναι μια πόλη που χάρη στο ρομαντικό και μπαρόκ αρχιτεκτονικό παρελθόν της προσελκύει επισκέπτες, πολλοί από αυτούς έρχονται για ημερήσια εκδρομή από διάφορα σημεία της Γερμανίας αλλά και γειτονικές χώρες. Αφού ολοκληρώσουμε την ξενάγησή μας, επιστροφή και διανυκτέρευση στο ξενοδοχείο μας.
5η ΗΜΕΡΑ: Μετά το πρωινό μας αναχωρούμε από το ξενοδοχείο μας για τοΒίζμπαντεν που βρίσκεται στον ποταμό Ρήνο.Το Βίζμπαντεν είναι διάσημο για τις θερμές πηγές και τα λουτρά (spa) του. Οι θερμές πηγές χρησιμοποιήθηκαν αρχικά από τους Ρωμαίους. Οι Ρωμαίοι την εκτιμούσαν πολύ ως λουτρόπολη και εκμεταλλεύτηκαν τις θεραπευτικές ιδιότητες του νερού της, ενώ η πόλη αναπτύχθηκε από ένα μικρό οικισμό γνωστό ως AquaeMattiacorum, από το όνομα του γερμανικού φύλου Μάτιακς. Το 1370 δεκαέξι σπίτια λουτρών ήταν σε λειτουργία. Το 1774 η οικογένεια Νάσσαου-Ούζινγκεν επέλεξε το Βίζμπαντεν ως κατοικία της. Αυτό, καθώς και η μετέπειτα γρήγορη ανάπτυξη της πόλης ως λουτρόπολη-θέρετρο το 19ο αιώνα, έθεσε τα θεμέλια για τη μακρόχρονη ευημερία. Το 1800 υπήρχαν 2.239 κάτοικοι και είκοσι τρία σπίτια λουτρών. Μεταξύ των επισκεπτών των πηγών ήταν ο Γκαίτε, ο Φιοντόρ Ντοστογιέφσκι, ο Ρίχαρντ Βάγκνερ, και ο Γιοχάνες Μπραμς. Το 1900 υπήρχαν 86.100 κάτοικοι και 126.000 επισκέπτες. Εκείνη την εποχή ζούσαν στο Βίζμπαντεν περισσότεροι εκατομμυριούχοι από ότι σε οποιαδήποτε άλλη πόλη της Γερμανίας. Σήμερα η πόλη ακόμη κυριαρχείται από μεγάλης κλίμακας έργα, που έχουν γίνει στο πνεύμα και το στιλ του κλασικισμού και του ιστορικισμού, ενώ τα περισσότερα κτίρια της πόλης χρονολογούνται μεταξύ 1850 και 1910.Στην συνέχεια θα πάρουμε μια… ιστορική γεύση από Φρανκφούρτη  όπου επιβάλλεται η ξενάγηση με μια επίσκεψη στην Παλιά Πόλη (Altstadt). Η πιο πολυσύχναστη «γωνιά» της Παλιάς Πόλης της Φρανκφούρτης είναι το Römerberg, μια πλατεία με πολλά σημαντικά ιστορικά αξιοθέατα, όπως το Römer (δημαρχείο) και το Συντριβάνι της Δικαιοσύνης (Gerechtigkeitsbrunnen). Εδώ κυριαρχούν τα αναπαλαιωμένα σπίτια του 15ου και 16ου αιώνα, με τις χαρακτηριστικές ξύλινες δοκούς στις προσόψεις του. Η πόλη είχε καταστραφεί κατά τη διάρκεια του Δευτέρου Παγκοσμίου Πολέμου, όμως τα κτίρια ανακατασκευάστηκαν σύμφωνα με τα σχέδια του παρελθόντος. Το 17ο αιώνα, το γωνιακό κτίριο με το όνομα «GrosserEngel» φιλοξένησε την πρώτη τράπεζα της Φρανκφούρτης! Römer (Ρέμερ) – Η έδρα δημάρχων από το 1405.                                                                Το εντυπωσιακό αυτό κτίριο αποτελεί την έδρα των δημάρχων της πόλης από το 1405. Για την ακρίβεια πρόκειται για δύο κτίρια (το Römer και το GoldenerSchwan). Η «αίθουσα του αυτοκράτορα» (Kaisersaal) χτίστηκε το 1612. Όσο για το «βαρύ» όνομά της, υπάρχουν αρκετές υποθέσεις. Μία από αυτές αναφέρει, ότι ο έμπορος που ζούσε στο κτίριο αυτό, μέχρι που αγοράστηκε από το δήμο για να λειτουργήσει ως το νέο δημαρχείο, είχε διασυνδέσεις με την Ιταλία και πιο συγκεκριμένα, με τη Ρώμη.Πάρτε λίγο αέρα Φρανκφούρτης απολαμβάνοντας έναν περίπατο στις όχθες του ποταμού Μάιν. Κατά μήκος του ποταμού θα βρούμε πολλά εστιατόρια και μπαρ για να ξεκουραστούμε με ένα ρόφημα, ποτό ή γεύμα. Θα διασχίσουμε τις γέφυρες που θα βρούμε στο δρόμο μας. Δύο από αυτές είναι μόνο για πεζούς. Η AlteBrücke είναι μια πέτρινη γέφυρα που κατασκευάστηκε στα μέσα του 19ου αιώνα και ήταν το μοναδικό πέρασμα πάνω από τον Μάιν. Η σιδερένια γέφυρα EisernerSteg αντέχει το «βάρος» 10.000 πεζών σε καθημερινή βάση. Ενώνει το κέντρο της πόλης και το Römerberg με την περιοχή Sachsenhausen στη νότια όχθη του ποταμού. Η νέο-γοτθικού ρυθμού γέφυρα κατασκευάστηκε το 1869 και ύστερα από αρκετές μεταποιήσεις, πήρε την τελική της μορφή το 1993. Οι λάτρεις της λογοτεχνίας και του… Γκαίτε, δεν πρέπει να παραλείψουν μια επίσκεψη στο σπίτι, όπου το1749 γεννήθηκε ο σπουδαίος αυτός Γερμανός ποιητής και μυθιστοριογράφος. Το Goethehaus καταστράφηκε κατά τη διάρκεια του Β΄ Παγκοσμίου Πολέμου, όμως ανακατασκευάστηκε και ορισμένα αντικείμενα, όπως το γραφείο του Γκαίτε, είναι αυθεντικά. Το σπίτι του Γκαίτε αποτελεί ένα χαρακτηριστικό δείγμα ενός σπιτιού του 18ου αιώνα. Είναι διακοσμημένο με έπιπλα και πίνακες της εποχής, παρέχοντας στους επισκέπτες του μια εικόνα για το πώς πέρασε τα χρόνια της νιότης του εδώ, καθώς επίσης και τη σχέση του με την τέχνη και τους καλλιτέχνες της εποχής του.Ο ναός του Αγίου Παύλου (Paulskirche) στη Φρανκφούρτη είναι κάτι παραπάνω από ένας θρησκευτικός χώρος. Εδώ έλαβε χώρα η Εθνική Συνέλευση το 1848, το πρώτο δημοκρατικά εκλεγμένο κοινοβούλιο της Γερμανίας, καθώς και συντάχθηκε το πρώτο δημοκρατικό Σύνταγμα της χώρας. Οι επισκέπτες του ναού μπορούν να μάθουν για την ιστορία της γερμανικής δημοκρατίας στη μόνιμη έκθεση που φιλοξενείται σ’ αυτόν. Ο περίφημος MainTower είναι το ψηλότερο κτίριο της Φρανκφούρτης (200 μέτρα) και η πλατφόρμα παρατήρησής του προσφέρει… άπλετη πανοραμική θέα πάνω από τους δρόμους της πόλης από ύψος 187 μέτρων!                Απολαύστε ένα γεύμα στον 53ο όροφο στο MainTowerRestaurantandLounge και «φάτε» την πόλη με τα μάτια σας από τα τεράστια παράθυρά του! Δύσκολα θα «ξεφύγει» της ματιάς σας κατά την περιπλάνησή σας στο ιστορικό κέντρο της Φρανκφούρτης. Ο καθεδρικός ναός της πόλημε τον πύργο του που υψώνεται στα 95 μέτρα είναι ορατός από μακριά. Παρότι αποκαλείται τιμητικά «καθεδρικός» από το 18ο αιώνα, δεν έχει λειτουργήσει ως επισκοπική έδρα. Στο ναό του Αγίου Βαρθολομαίου έχουν τελεστεί 10 αυτοκρατορικές στέψεις ανάμεσα στο 1562 και 1792. Τον Αύγουστο του 1867 μια πυρκαγιά κατέστρεψε το μεγαλύτερο μέρος του ναού. Στη συνέχεια ανακατασκευάστηκε σε νέο-γοτθικό ρυθμό. Οι αεροπορικές επιδρομές προς το τέλος του Β’ Παγκοσμίου πολέμου «τραυμάτισαν» και πάλι το ναό, με τις καινούριες εργασίες αποκατάστασης να διαρκούν από το 1950 ως το 1953. Τέλος αναχώρηση για το αεροδρόμιο όπου στις 20:40 είναι η πτήση επιστροφής για Ελ.Βενιζέλος με άφιξη περίπου στις 24:00.
Όποια, και αν είναι τα ενδιαφέροντά σας, το σίγουρο είναι ότι μια επίσκεψη στην Αλσατία και τον Μέλανα Δρυμό είναι ένα κανονικό ταξίδι στον χρόνο που δεν θα ξεχάσετε εύκολα!
Δημιούργησε μαζί μας αναμνήσεις που διαρκούν μια ζωή!
Τελική τιμή σε γιορτινή περίοδο!  Χωρίς καμμία κρυφή χρέωση...
Κόστος εκδρομής 1.180 Ευρώ με ΦΠΑ και διαμονή σε δίκλινο ή τρίκλινο δωμάτιο! 
Απαραίτητη η προκαταβολή 600 Ευρώ από 25/09 για την εγγραφή σας.                            Και για την εγκυρότητα της συμμετοχήςη τελική εξόφληση του υπολοίπου πρέπει να γίνει έως 30/10.Μετά από αυτές τις ημερομηνίες οι ανεξώφλητες κρατήσεις ακυρώνονται.
Χρήσιμες σημειώσεις: 
· Ώρα Αλσατίας μια ώρα πίσω σε σχέση με την Ελλάδα.
· Ελληνικές ταυτότητες μόνο νέου τύπου.
· Αν ταξιδεύεται με διαβατήριο η ισχύς πρέπει να λήγει 6 μήνες τουλάχιστον περισσότερο από την αναχώρησή μας. 
· Η ροή του προγράμματος μπορεί να αλλάξει, χωρίς όμως να αφαιρεθεί κάποιος προορισμός.
Περιλαμβάνονται: 
*Αεροπορικά εισητήρια με την Lufthansa.                                                                            *Φόροι αεροδρομίων, επίναυλοι καυσίμων, δημοτικοί φόροι πόλεων-ξενοδοχείων και τα εισητήρια εισόδου για το Κάστρο με το τρένο στην Χαιδελβέργη.                                             *Μια αποσκευή 20kg και μια χειραποσκευή 8 kgανά άτομο.                                                                          *Διαμονή δύο νύχτες 25-26/11 στο B&B HotelOffenburg-City 3* &  δύο νύκτες 27-28/11 στο Heidelberg Marriott hotel 4* με πρωινό.                                                               *Μεταφορές από και πρός αεροδρόμιο και όπου αλλού επιβάλεται βάση προγράμματος με τουριστικό λεωφορείο.                                                                                                                                    *Ασφάλεια ταξιδίου αστικής ευθύνης για ταξιδιώτες έως 75 ετών.                                                            *Ξεναγήσεις από έμπειρο ξεναγό όπως αναφέρεται στο πρόγραμμα.                                                             *ΦΠΑ
Δεν περιλαμβάνονται:  
 * Διαμονή σε μονόκλινο δωμάτιο επιπλέον χρέωση ξενοδοχείων 260 Ευρώ.                                                                                      * Όποιος επιθυμεί ασφάλεια έξτρα ιατροφαρμακευτικής περίθαλψης 35 Ευρώ.                                                          *Ότι δεν αναφέρεται στα περιλαμβανόμενα.                                                                                                 *Ατομικά έξοδα, αγορές, ποτά, φαγητά και φιλοδωρήματα.

